## Odluka o gradskim porezima Grada Trogira

### NN 119/2001 (28.12.2001.), Odluka o gradskim porezima Grada Trogira

# GRAD TROGIR

2024

Na temelju članka 30.
Zakona o financira­nju jedinica lokalne samouprave i uprave (»Narodne novine«
br. 117/93, 69/97, 33/00, 73/00, 127/00 i 59/01), te članka 27. Statuta Grada
Trogira (»Službeni glasnik grada Trogira« br. 7/01), Gradsko vijeće Grada
Trogira na 6. sjednici održanoj 14. prosinca 2001. godine, donosi

## ODLUKU

### O GRADSKIM POREZIMA

I. OPĆE ODREDBE

Članak 1.

Ovom Odlukom utvrđuju
se stope, visina te način obračuna i plaća­nja gradskih poreza što su vlastiti
izvori prihoda Grada Trogira.

II. VRSTE POREZA

Članak 2.

Gradu Trogiru,
pripadaju prihodi od s­ljedećih poreza:

1. prirez poreza na
dohodak,

2. porez na potroš­nju,

3. porez na kuće za
odmor,

4. porez na
neiskorištene poduzetničke nekretnine,

5. porez na tvrtku
ili naziv

6. porez na korište­nje
javnih površina.

1. Prirez porezu
na dohodak

Članak 3.

Prirez porezu na
dohodak plaćaju obveznici poreza na dohodak sa područja grada Trogira prema
Zakonu o porezu na dohodak.

Članak 4.

Vrste poreza na
dohodak, obračun i način i rokovi plaća­nja poreza na dohodak i oslobađa­nja
plaća­nja poreza na dohodak propisani su Zakonom o porezu na dohodak i primje­njuju
se pri utvrđiva­nju prireza porezu na dohodak.

Članak 5.

Osnovica prireza porezu na dohodak je porez na
dohodak.

Članak 6.

Prirez porezu na dohodak plaća se po stopi od 8%.

Članak 7.

Prirez porezu na dohodak uplaćuje se u korist
Proračuna grada Trogira.

2. Porez na potroš­nju

Članak 8.

Porez na potroš­nju plaća se na potroš­nju alkoholnih
pića (prirodna vina, specijalna vina, vi­njak, rakija i žestoka pića) i
bezalkoholna pića i piva po stopi od 3%.

Članak 9.

Osnovica poreza na potroš­nju iz članka 8. ove Odluke
jest prodajna cijena pića po kojoj se pića prodaju u ugostite­ljskim objektima
bez PDV-a.

Članak 10.

Porez na potroš­nju alkoholnih i bezalkoholnih pića i
piva obveznik poreza obračunava i plaća do 15. u mjesecu za prethodni mjesec.

Obračunani porez na potroš­nju iskazuje se na
propisanom obrascu i dostav­lja Poreznoj upravi, Ispostava Trogir, najkasnije
zad­nje­g dana u mjesecu za prethodni mjesec.

*3. Porez na
kuće za odmor*

Članak 11.

Porez na kuće za odmor plaćaju pravne i fizičke osobe,
koje su vlasnici kuća za odmor.

Članak 12.

Porez na kuće za odmor plaća se u iznosu od 10,00 kn
po četvornom metru korisne površine.

Za kuće za odmor u područjima starog dijela grada
Trogira i drugih nase­lja na području Grada starijih od 50 godina, plaća se 50%
od iznosa iz prethodnog stavka.

Obveznik poreza iz prethodnog stavka koji izvrši adaptaciju
kuće za odmor, sukladno urednoj dokumentaciji i uz suglasje Konzervatorskog
odjela oslobađa se plaća­nja poreza za razdob­lje od 10 godina po uređe­nju.

Članak 13.

Porez na kuće za odmor ne plaća se na kuće za odmor
koje se ne mogu koristiti

– zbog ratnih razara­nja i prirodnih nepogoda
(poplava, požar, potres)

– zbog starosti i trošnosti

– dok su u ­njima smješteni prognanici i izbje­glice,

– na kuće za odmor kao odmarališta u vlasništvu Grada
koja služe za smještaj djece do 15 godina starosti,

Članak 14.

Kućom za odmor, u smislu ove Odluke smatra se svaka
zgrada ili dio zgrade ili stan koji se koristi povremeno ili sezonski.

Članak 15.

Obveznik poreza na
kuće za odmor dužan je nadležnom poreznom organu dostaviti podatke o kućama za
odmor, prema mjestu gdje se nalaze ti objekti, te korisnu površinu objekata, i
to najkasnije do 31. ožujka godine za koju se utvrđuje porez na kuće za odmor.

Članak
16.

Porez na kuće za
odmor se plaća u roku od 15 dana od dana dostave rješe­nja o utvrđiva­nju
poreza.

*4. Porez na
neiskorištene poduzetničke nekretnine*

Članak 17.

Porez ne
neiskorištene poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi poslovni prostori) koji se ne
koriste, tj. ne obav­lja djelatnost godinu dana.

Članak 18.

Obveznik poreza na
neiskorištene poduzetničke nekretnine je fizička ili pravna osoba, vlasnik
nekretnine.

Članak 19.

Osnovica poreza na
neiskorištene poduzetničke nekretnine je korisna površina nekretnine izražena u
četvornim metrima. Porez se plaća u iznosu od 5,00 kn po četvornom metru
korisne površine.

Članak 20.

Porez na
neiskorištene poduzetničke nekretnine ne plaća se na nekretnine koje su
povjerene na uprav­lja­nje gradu kao i na nekretnine koje imaju svojstvo kulturnog
dobra prema Zakonu o zaštiti i očuva­nju kulturnih dobara (»Narodne novine« br.
69/99).

Članak 21.

Ovlašćuje se
Poglavarstvo grada Trogira da može svojom odlukom osloboditi od plaća­nja
poreza na neiskorištene poduzetničke nekretnine i to u slučaju više sile,
prirodnih nepogoda ili ako postoje druge zapreke ­njihovu korište­nju.

Članak 22.

Obveznici poreza na
neiskorištene poduzetničke nekretnine dužni su nadležnom poreznom tijelu
dostaviti podatke o neiskorištenim poduzetničkim nekretninama najkasnije do 31.
ožujka godine za koju se utvrđuje porez.

*5. Porez na
tvrtku ili naziv*

Članak 23.

Obveznici poreza na
tvrtku ili naziv su pravne i fizičke osobe koje su obveznici poreza na dobit
ili poreza na dohodak i re­gistrirane su za obav­lja­nje djelatnosti.

Članak 24.

Porez na tvrtku ili
naziv plaćaju u godiš­njem iznosu pravne i fizičke osobe koje su obveznici
poreza na dobit ili dohodak i to:

1.  Trgovačka
društva (poduzeća) s obzirom na
veličinu (klasifikacija prema Zakonu o
računovodstvu)

     – velika                                                       2.000,00
kn

     – sred­nja                                                    1.500,00
kn

     – mala                                                           800,00
kn

2.  Pravne osobe
s područja financijskog
posredova­nja, osigura­nja i poslova­nja s
nekretninama                                              2.000,00
kn

3. Poduzeća stambene i komunalne djelatnosti  1.000,00 kn

4. Ostali                                                             500,00
kn

5.  Fizičke osobe
koje obav­ljaju samostalnu
djelatnost, porez na tvrtku ili naziv plaćaju:

1. samostalni ugostite­lji i trgovačke rad­nje za:

    I zonu (MO Grad, MO
Čiovo i MO
Travarica)                                               1.200,00
kn

    II zonu (MO Žedno,
MO Arbanija i
MO Plano)                                                600,00
kn

    III zonu (MO Drvenik
Veliki i MO
Drvenik Mali)                                            150,00
kn

2. svi ostali                                                    500,00
kn

6.  Poslovne jedinice i pogoni inozemnih
pravnih i fizičkih osoba                                2.000,00
kn

Ako je na istom
objektu istaknuto više naziva iste pravne i fizičke osobe plaća se samo jedan
gore spomenuti iznos poreza.

Članak 25.

Tvrtkom ili nazivom u
smislu čl. 24 ove Odluke smatra se ime pravne ili fizičke osobe pod kojom
trgovačko društvo ili rad­nja posluje, osim natpisa na klupama, stolovima i
otvorenim prodajnim mjestima na tržnici, na kojima se prodaju živežne
namirnice, te natpisa što ih građevinska poduzeća ističu na gradilištima.

Članak 26.

Porez na tvrtku ili
naziv ne plaćaju državni organi. Grad Trogir, pravne osobe iz društvenih
djelatnosti, vjerske i humanitarne organizacije.

Članak 27.

Obveznici poreza na
tvrtku ili naziv koje u svome sastavu imaju poslovne jedinice (prodavaonice,
pogone, radionice) obveznici su poreza na tvrtku za svaku poslovnu jedinicu.

Ako je sjedište
pravne i fizičke osobe izvan područja grada Trogira porez se plaća u punom
iznosu, navedenom u članku 25.

Članak 28.

Porez na tvrtku plaća
se unaprijed za tekuću godinu u roku od 15 dana od dana dostave rješe­nja kojim
je porez na tvrtku utvrđen.

Ako se tvrtka upiše u
re­gistar i postavi u drugoj polovici godine plaća se 50% od iznosa propisanog
poreza na tvrtku.

Članak 29.

Obveznik poreza na
tvrtku ili naziv dužan je promjenu imena tvrtke odnosno naziva i svaku drugu
promjenu što utječe na visinu poreza prijaviti Poreznoj upravi Ispostavi Trogir
u roku od 15 dana od dana upisa u re­gistar, odnosno od nastale promjene.

6. Porez na korište­nje javnih površina

Članak 30.

Porez na korište­nje
javnih površina plaćaju pravne i fizičke osobe, kojoj je nadležno upravno
tijelo odobrilo korište­nje javnih površina ispred zgrada, korište­nje
slobodnih površina za privremenu upotrebu na području grada.

Članak 31.

Za korište­nje javnih
površina ispred zgrada, te za korište­nje ostalih slobodnih površina za
privremenu upotrebu plaća se porez po stopi od 10% na iznos naknade koju pravna
ili fizička osoba plaća za uporabu javnih površina.

Rješe­nje o razrezu
poreza donosi Porezna uprava, Ispostava Trogir.

Nadležno Upravno
tijelo koje je odobrilo korište­nje javnih površina dužno je primjerak rješe­nja,
odnosno ugovora o korište­nju javnih površina dostaviti Ispostavi Trogir u roku
od 8 dana od dana donoše­nja rješe­nja, odnosno zak­ljuče­nja ugovora.

Porez na korište­nje
javnih površina plaća se u roku od 15 dana od dana dostave rješe­nja o razrezu
poreza.

III. Prijelazne i zavrŠne odredbe

Članak 32.

Porez koji se prema
odredbama ove Odluke plaća u godiš­njem iznosu razrezuje se za cijelu godinu u
iznosu propisanom ovom odlukom osim prireza poreza na dohodak.

Obveznici bilo koje­g
od navedenih poreza (osim prireza poreza na dohodak) dužni su nadležnom tijelu
Porezne uprave, Ispostava Trogir dostaviti potrebne podatke do 31. ožujka
godine za koju se utvrđuje porez.

Članak 33.

Kaznene i prekršajne
odredbe, te odredbe o zastari i žalbenom postupku primje­njuju se po odredbama
Opće­g poreznog zakona.

Posebnom odlukom koje
donosi Gradsko vijeće prenijet će u cijelosti poslove utvrđiva­nja, evidentira­nja,
nadzora, naplate i ovrhe radi naplate ovih poreza na Poreznu upravu, Ispostavu
Trogir.

Potrebna tumače­nja i
naputke u provedbi ove Odluke daje Gradsko Poglavarstvo.

Članak 34.

Danom stupa­nja na
snagu ove Odluke prestaje važiti Odluka o gradskim porezima grada Trogir
(»Službeni glasnik grada Trogira« br. 2/95, 2/98 i 2/99).

Članak 35.

Ova Odluka stupa na
snagu danom objave u »Službenom glasniku grada Trogira«, a primje­njuje se od
1. siječ­nja 2002. godine.

Klasa: 021-05/01-01/6
Urbroj: 2184-01-03/01-1
Trogir, 14. prosinca 2001.

Predsjednik
Gradskog vijeća
**Mario Pečarić,** v. r.

Odluka, NN 119/2001-2024
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)